CELEX: C2007/082/48
Language: el
Date: 2007-04-14 00:00:00
Title: Υπόθεση C-102/07: Αίτηση για την έκδοση προδικαστικής αποφάσεως, την οποία υπέβαλε το Hoge Raad (Κάτω Χώρες) στις 21 Φεβρουαρίου 2007 — Adidas AG και Adidas Benelux BV κατά Marca Mode, C&A Nederland, H&M Hennes & Mauritz Netherlands BV και Vendex KBB Nederland BV

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/26
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad (Κάτω Χώρες) στις 21 Φεβρουαρίου 2007 — Adidas AG και Adidas Benelux BV κατά Marca Mode, C&A Nederland, H&M Hennes & Mauritz Netherlands BV και Vendex KBB Nederland BV
   (Υπόθεση C-102/07)
   (2007/C 82/48)
   Γλώσσα διαδικασίας: η ολλανδική
   Αιτούν δικαστήριο
   Hoge Raad (Κάτω Χώρες)
   Διάδικοι στην υπόθεση της κύριας δίκης
   
      Αναιρεσείουσες: Adidas AG και Adidas Benelux BV
   
      Αναιρεσίβλητες: Marca Mode, C&A Nederland, H&M Hennes & Mauritz Netherlands BV και Vendex KBB Nederland BV
   Προδικαστικά ερωτήματα
   
               1)
            
            
               Πρέπει κατά τον καθορισμό της εκτάσεως της προστασίας ενός σήματος, το οποίο αποτελείται από ένα σημείο που εγγενώς στερείται διακριτικού χαρακτήρα ή από μια ένδειξη που εμπίπτει στον ορισμό τον οποίο παραθέτει το άρθρο 3, παράγραφος 1, στοιχείο γ', της οδηγίας (1), αλλά το οποίο λόγω της χρήσεώς του έγινε δεκτικό καταχωρίσεως και στη συνέχεια καταχωρίστηκε, να ληφθεί υπόψη το γενικό συμφέρον να μην περιορίζεται αδικαιολόγητα η δυνατότητα χρησιμοποιήσεως ορισμένων σημείων από τους άλλους επιχειρηματίες που προσφέρουν τα σχετικά προϊόντα ή τις σχετικές υπηρεσίες (η επιτακτική ανάγκη διαθεσιμότητας);
            
         
               2)
            
            
               Αν η απάντηση στο πρώτο ερώτημα είναι καταφατική, έχει εν προκειμένω σημασία το ότι τα περί ων πρόκειται σημεία, που πρέπει να μένουν διαθέσιμα, θεωρούνται από το σχετικό κοινό ως διακριτικά στοιχεία ορισμένων προϊόντων ή απλώς ως διακοσμητικά στοιχεία των προϊόντων αυτών;
            
         
               3)
            
            
               Αν η απάντηση στο πρώτο ερώτημα είναι καταφατική, έχει εν προκειμένω σημασία και το ότι το σημείο κατά του οποίου βάλλει ο κάτοχος του σήματος στερείται διακριτικού χαρακτήρα υπό την έννοια του άρθρου 3, παράγραφος 1, στοιχείο β', της οδηγίας ή περιέχει μια ένδειξη υπό την έννοια του άρθρου 3, παράγραφος 1, στοιχείο γ', της οδηγίας;
            
         
      (1)  Πρώτη οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (EE 1989, L 40, σ. 1).